โบนุชชี ดีใจเห็น เกรียนโอ้ เริ่มมีความคิดโตขึ้น
เลโอนาร์โด โบนุชชี ยอดกองหลังทีมยูเวนตุส ระบุ เขาเห็น มาริโอ บาโลเตลลี ดาวยิงจอมเกรียน เริ่มมีความคิดโตเป็นผู้ใหญ่มากขึ้น พร้อมกับแนะนำแนวทางที่จะสามารถช่วยให้ บาโลเตลลี เป็นนักเตะที่กว่านี้และกลับไปติดทีมชาติอิตาลีอีกครั้ง,สำนักข่าวต่างประเทศรายงานวันที่ 4 ต.ค. ว่า เลโอนาร์โด โบนุชชี กองหลังทีม ม้าลาย ยูเวนตุส ระบุ เขาเห็น มาริโอ บาโลเตลลี เริ่มมีความคิดโตเป็นผู้ใหญ่มากขึ้น และหวังจะเห็นดาวยิงจอมเกรียนรายนี้ติดทีมชาติอิตาลีอีกครั้ง,บาโลเตลลี ย้ายจากลิเวอร์พูลมาอยู่กับทีมนีซในช่วงซัมเมอร์นี้ และสามารถทำผลงานได้อย่างยอดเยี่ยม มีส่วนสำคัญในการช่วยให้ต้นสังกัดนำจ่าฝูงลีก เอิง ฝรั่งเศส อยู่ในตอนนี้ แต่ก็ไม่เพียงพอที่จะทำให้เขากลับไปติดทีมชาติอิตาลีอีกครั้ง อย่างไรก็ตาม โบนุชชี ออกมาให้กำลังใจดาวเตะรุ่นน้องว่าเริ่มมีความคิดเป็นผู้ใหญ่ และอยากเห็น บาโลเตลลี กลับไปติดทีมชาติอีกครั้ง,ประตูสู่ทีมชาติเปิดกว้างสำหรับทุกคน ตอนนี้เขาเริ่มต้นที่จะคิดแบบผู้ใหญ่แล้วและสิ่งที่เขาพูด ในสายตาของผมมันแสดงให้เห็นถึงความเป็นผู้ใหญ่อันยอดเยี่ยม คุณภาพของเขาไม่มีที่สิ้นสุด แต่สิ่งที่เขาขาดไปคือการรับรู้ว่าคุณค่าบางอย่างเช่นการเสียสละและความอ่อนน้อมถ่อมตน สามารถพาให้เขาบินสูงขึ้น พาให้เขากลับสู่ทีมชาติ และทำให้เขาเป็นคนสำคัญในทีม โบนุชชี กล่าว
เลโอนาร์โด โบนุชชี ยอดกองหลังทีมยูเวนตุส ระบุ เขาเห็น มาริโอ บาโลเตลลี ดาวยิงจอมเกรียน เริ่มมีความคิดโตเป็นผู้ใหญ่มากขึ้น พร้อมกับแนะนำแนวทางที่จะสามารถช่วยให้ บาโลเตลลี กลับไปติดทีมชาติอิตาลีอีกครั้ง
เลโอนาร์โด โบนุชชี,มาริโอ บาโลเตลลี,ทีมชาติอิตาลี,ยูเวนตุส,นีซ,ข่าวกีฬา,ข่าว,ไทยรัฐออนไลน์